

DKG Norges aktivitetsplan 2023-2025

**Vedtak:** DKG er en livssynsåpen og partipolitisk nøytral organisasjon.

**Hovedmål**

* Tilby fellesskap og et møtested på tvers av utdanningsnivåer for kvinner innenfor opplæring/undervisning.
* Tilby faglige og sosiale aktiviteter
* Videreutvikle organisasjonen
* Vise samfunnsengasjement

**Konkrete mål for perioden 2023-2025**

Styrene, det nasjonale og de lokale, har ansvar for måloppnåelse. I planen nedenfor er dette merket med *N* for nasjonalt nivå og *C* for chapter nivå.

**Mål for samfunnsengasjement**

* Vise samfunnsengasjement innen utdanningspolitikk. *Ansvar: N og C*
* Støtte internasjonale og lokale prosjekter, spesielt rettet mot jenter og kvinner og valgt av det enkelte chapteret. *Ansvar C*

**Tiltak:**

* Delta i samfunnsdebatt på utdanningsrelaterte områder, herunder likestilling og inkludering.
* Bidra til å forbedre og styrke pedagogisk personales handlingsrom, for eksempel gjennom politisk påvirkning, og ved bruk av media.
* Delta i organisert frivillig arbeid, for eksempel leksehjelp/språktrening og sosiale tiltak for nye landsmenn. *Ansvar: C*
* Samarbeide med chaptere i andre land. *Ansvar: C*
* Gi økonomisk støtte til prosjekter spesielt rettet mot opplæring av jenter og kvinner. Ansvar N, C

**Mål for Organisasjonsutvikling**

* Videreutvikle den nasjonale websiden og gjøre den til informasjonskilde for medlemmene og andre. *Ansvar: N og C*
* Gjøre medlemmene kjent med alle organisasjonens digitale informasjonskilder. *Ansvar: N og C*
* Gi opplæring i ledelse innenfor organisasjonen. Ansvar: N og C
* Stimulere til økt deltakelse på internasjonale konferanser. *Ansvar N og C*
* Overføre kunnskap til nytt styre/nye ledere og styremedlemmer. *Ansvar: N og C*

**Tiltak:**

* Redigere og oppdatere den nasjonale hjemmesiden jevnlig. *Ansvar: N og C*
* Vise de ulike websidene på medlemsmøter. *Ansvar: C*
* Arrangere temamøter med DKG i Norden. *Ansvar N og C*
* Delta og hospitere ved konferanser i Europa og USA. *Ansvar: N og C*
* Gi informasjon om muligheter til stipend bl.a. for deltakelse på internasjonale konferanser. *Ansvar: N og C*
* Oppmuntre til utveksling med andre land. *Ansvar N og C*
* Dele erfaringer fra konferanser med chapteret. *Ansvar: C*

**Mål for Medlemskap og markedsføring:**

* Øke medlemstallet til minst 90 medlemmer i perioden*. Ansvar: N og C*
* Øke medlemstallet med minst tre personer i hvert chapter. *Ansvar: C*
* Legge til rette for aktiv deltakelse fra flest mulig medlemmer. *Ansvar: C*
* Gjøre DKG mer kjent i Norge. *Ansvar N og C*

**Tiltak:**

* Invitere kvinner fra lag og foreninger til chaptermøter og evt samarbeid om felles prosjekter.
* Følge opp hvert nytt medlem, evt. med mentorordning. *Ansvar: C*
* Være mentor for nye medlemmer.
* Tilby bistand og støtte slik at alle medlemmer kan holde kontakt med organisasjonen/chapteret tross evt. helsemessige utfordringer. *Ansvar: C*
* Invitere forelesere med god og aktuell fagkunnskap til landsmøter/temamøter/chaptermøter/konferanser. *Ansvar: N og C*
* Spre informasjon om DKG i samråd med styret. *Ansvar N og C*

**Vedtak på landsmøtet 2023:**

«DKG Norges aktivitetsplan gjelder for kommende 2-årsperiode,

 2023-2025.

Aktivitetsplanen evalueres skriftlig og i forhold til vedtatte mål av chapterne og landsstyret før neste plan utarbeides.»